Os Carnavals (metat d'o mes de chenero). O Carnaval d'Ansó yera dormiu dende as anyadas d'a Guerra Civil Espanyola,dende entonces estió vetau, como en muitos otris lugars d'Espanya y s'oblidó. En iste sieglo XXI, quan yera alcalde d'a Villa Enrique Ipas, y con a suya rasmia, se fició a primera reedición d'O Carnaval d'Ansó, dimpués de muitas anyadas. Agora se fa chunto con as chents d'o Biarn que plegan t'a villa con o personache clamau Sanpanzard. Iste presonache ye conoixiu en os dos costaus d'os Pireneus y tamién en as vecinas vals d'os Pireneus de Navarra.